als_Latn dik_Latn sag_Latn
Një pjesë e këngëtarëve janë ndarë të kënaqur me suksesin e arritur, por ka edhe të pakënaqur. Këngëtarja e hitit “Auto stop”, Kaltrina Selimi është shprehur për një të përditshme kosovare se ka pasur raste kur ka investuar më shumë, por ka pasur edhe raste kur ka investuar më pak në video- klipe. “Me qenë kënga e mirë dhe një video-klip i mirë, është një e arritur e kënaqshme, por edhe nëse kënga është e mirë dhe ka një spot mesatar, nuk është humbje e madhe”, tha ajo. Rreth kësaj, Kaltrina bazohet në kohën kur ka qenë me grupin “Hana Band” atëherë kur videoklipet e tyre nuk kanë qenë të mira dhe nuk ka pasur investime të mëdha në to, mirëpo këngët kanë qenë të mira dhe kanë bërë që edhe videoklipi të duket mirë.
Kaltrina kohë më parë ka investuar një shumë më të madhe në një video-klip dhe nuk është ndarë e kënaqur, pasi sipas saj ka videoklipe që ka investuar më pak dhe që kanë dalë më mirë. Këngëtarja tjetër, Adelina Thaçi tregon se për videoklipe me kualitet nevojitet më shumë shpenzime. Sipas saj, varet se çka kërkon dhe në bazë të saj bëhet edhe investimi, por në Kosovë për videoklipet investohet prej 3.000 euro deri në 6.000 euro. Kosova dhe Maqedonia janë vendet ku këngëtarët vendas dhe nga Shqipëria, drejtohen për të realizuar një material muzikor të mirë dhe të kënaqshëm për syrin e kujtdo.
“Faktikisht video-klipet e mia kanë kushtuar as pak por edhe as shjumë. Megjithatë do thoja se asnjëherë videoklipet e mia nuk kanë arritur shumën prej 10 mijë eurosh”, tha Adelina. Për sa i përket asaj se sa ia vlen të investohet rreth video-klipeve, Adelina thotë se në Kosovë gjithçka që investon “është një farë risku”, sepse kohëve të fundit video-klipi është mënyra drejt suksesit. Klipe mjaft të kushtueshme ka realizuar edhe këngëtarja Elvana Gjata të cilat mbajnë produksionin e Florian Mumajesit. Klipet e Elvanës zakonisht kanë firmën e regjisorit mjaft të suksesshëm kohëve të fundit, Alexandër.
Elvana ka realizuar xhirimet pjesën më të madhe të rasteve në Kosovë por edhe në Maqedoni. Klipe jo pak me shpenzime ka edhe Soni Malaj, dhe i fundit është klipi në bashkëpunim me Tingullin 3nt i cili është realizuar në Kosovë. Njëri nga anëtarët e grupit “Etno Engjujt”, Genc Prelvukaj thekson se video-klipin e parë e kanë bërë në vitin 2001 dhe për atë kohë, por edhe për kohën në të cilën jemi, ka kushtuar goxha shumë.
“Meqë ka qenë video-klipi i parë, ne kemi investuar një shumë goxha të madhe prej 12 mijë markash, megjithatë tash ka teknika më profesionale sa i përket xhirimit të klipeve”, tha Genci, duke shtuar se këngëtarët në përgjithësi më shumë rëndësi i kushtojnë këngës, albumit dhe video-klipit. Genta Ismajli është një nga këngëtaret që pretendon jo pak për të realizuar klipin e saj. Jo vetëm që për shpenzimet nuk pyet, por gjithmonë do të realizojë diçka ndryshe. Kujtojmë që një prej klipeve të Gentës është realizuar në Amerikë, ku edhe ky material mban firmën e Alexandër.
Bluetooth
als_Latn als_Latn als_Latn als_Latn als_Latn fur_Latn